PSG รายได้ก่อสร้างโตสนั่น! ดัน Q1 พลิกกำไร 142 ล้านบาท
PSG กวาดรายได้ก่อสร้างต่างประเทศ 335 ล้านบาท หนุนงบไตรมาส 1/66 พลิกกำไร 142 ล้านบาท จากช่วงปีก่อนขาดทุน 19 ล้านบาท                        
PSG กวาดรายได้ก่อสร้างต่างประเทศ 335 ล้านบาท หนุนงบไตรมาส 1/66 พลิกกำไร 142 ล้านบาท           
15 พ.ค. 2566

บริษัท พีเอสจี คอร์ปอเรชั่น จำกัด (มหาชน) หรือ PSG รายงานผลการดำเนินงานไตรมาส 1 สิ้นสุดวันที่ 31 มีนาคม 2566

โดยผลการดำเนินงานไตรมาส 1/66 พลิกมีกำไรเนื่องจากกลุ่มบริษัทมีรายได้รวมไตรมาส 1/66 เท่ากับ 337.66 ล้านบาท ซึ่งกลุ่มบริษัทได้รับรู้รายได้ค่าก่อสร้างจากโครงการในต่างประเทศ เป็นจำนวน 335.09 ล้านบาท และมีรายได้อื่น 2.57 ล้านบาท ส่วนใหญ่มาจากกำไรที่ยังไม่เกิดขึ้นของเงินลงทุนระยะสั้นจำนวน 1.2 ล้านบาท และรายได้อื่นๆ จำนวน 0.89 ล้านบาท จากการกลับรายการสำรองความเสียหาย (Defect) ของโครงการและเงินค่าธรรมเนียมศาลรับคืน